Document ID: /roh_data/filtered/fineweb-2-filterrobots_roh.jsonl.gz/73482

La Val Lumnezia porscha spazi e pusseivladads fetg diversificadas da far sport.
La stad carmala il lag da far bogn a Davos Munts, vastas rutas da viandar ni dad ir cul velo da muntogna, in Vita Parcours, ina pista da Cross Country e plazzas da tennis.
Igl unviern dat ei la pusseivladad da sedivertir el territori da skis, far cuorsa liunga ni ir cun pattinas, guder la cuntrada cun ir siadora cun pials ni cun gianellas ni semplamein spassegiar perliung las sendas d'unviern.
Tier temps d'avertura ed access als indrezs da sport dat Surselva Tourismus sclariment.
Duront las activitads da sport d'unviern per plascher exnum risguardar reglas!
Per evitar che la selvaschina vegni spuentada ord il ruaus d'unviern supplichein nus da risguardar ils suandonts puncts:
- Star sin las rutas e sendas dessignadas, oravontut egl uaul
- Evitar ils urs digl uaul e zonas terreinas
- Tgauns ein da menar vid la suga
- Zonas da ruaus e da protecziun ein da risguardar
Dapli informaziuns anfleis Vus sut www.natur-freizeit.ch
Bien engraziament per Vies respect.